EEPROM

EEPROM arba elektra ištrinama programuojamoji pastovioji atmintis () – išliekamosios atminties rūšis, kurioje informacija gali būti ištrinta elektra, priešingai negu EPROM, kurioje trynimui naudojami UV spinduliai. Daugiausia skirta skaitymui, į ją galima įrašyti neištrynus, keičiant tik tuos baitus, kurie turi būti pakeisti.

Įrašymų skaičius – ribotas (maždaug nuo 10 000 iki 100 000 kartų), jį viršijus atmintis tampa nebenaudojama. Skaitymų skaičius – neribotas.

Įprastai naudojama saugoti nedidelį kiekį duomenų įrenginiuose su mikroprocesoriumi arba mikrovaldikliu, pvz., išmaniosiose kortelėse ir nuotolinėse beraktėse sistemose.

 EAROM 
EAROM () arba elektriškai keičiama pastovioji atmintis – EEPROM atminties tipas, kurioje vienu metu galima pakeisti vieną arba po kelis bitus. EAROM atmintis pritaikoma, kai reikia perrašyti retai ir tik iš dalies.

 Šaltiniai 

Kategorija:Kompiuterio atmintis